wannaphong/clean_thaiwikipedia huggingface dataset:
# อัรบีล
อัรบีล  หรือ เฮวเลร์  เป็นเมืองหลักและเมืองที่มีประชากรมากที่สุดในภูมิภาคเคอร์ดิสถานของประเทศอิรัก ตั้งอยู่ในเขตผู้ว่าการอัรบีล โดยประมาณการว่ามีประชากรราว 1,600,000 คน

การตั้งถิ่นฐานของมนุษย์ในอัรบีลนั้นสันนิษฐานว่าเริ่มขึ้นตั้งแต่ 5 สหัสวรรษก่อนคริสต์ศักราช ที่ใจกลางเมืองมีป้อมปราการอัรบีลโบราณและหออะษานมุเซาะฟะรียะฮ์ หลักฐานทางประวัติศาสตร์แรกสุดของภูมิภาคนี้สืบไปได้ถึงสมัยราชวงศ์ที่ 3 แห่งอูร์ แห่งซูเมอร์ เมื่อกษัตริย์ Shulgi ตรัสถึงนคร Urbilum ภายหลังฝ่ายอัสซีเรียพิชิตเมืองนี้

ในสหัสวรรษที่ 3 ก่อนคริสต์ศักราช อัรบีลมีอำนาจอิสระในพื้นที่ของตน โดยเมืองนี้ถูกพิชิตในสมัยของชาวกูที และตกไปเป็นของอัสซีเรียในช่วงปลายสหัสวรรษที่ 2 ก่อนคริสต์ศักราช หลังจากนั้น เมืองนี้จึงอยู่ภายใต้มณฑลทางภูมิรัฐศาสตร์ของอัสซีเรียของหลายจักรวรรดิ เช่น จักรวรรดิมีเดีย, จักรวรรดิอะคีเมนิด (อัสซีเรียของอะคีเมนิด), จักรวรรดิมาเกโดนีอา, จักรวรรดิซิลูซิด, จักรวรรดิอาร์มีเนีย, จักรวรรดิพาร์เทีย, อัสซีเรียของโรมัน และจักรวรรดิซาเซเนียน และยังเป็นเมืองหลวงของรัฐบรรณาการAdiabeneในช่วงกลางศตวรรษที่ 2 ก่อนคริสต์ศักราชถึงต้นคริสต์ศตวรรษที่ 2 ในสมัยโบราณ เทพารักษ์ประจำเมืองนี้คืออิชทาร์แห่งอาร์เบลาPorter, Barbara Nevling, "Ishtar of Niniveh and her collaborator, Ishtar of  Arbela, in the Reign of Assurbanipal", Iraq, vol. 66, pp. 41–44, 2004

หลังการพิชิตจักรวรรดิเปอร์เซียโดยมุสลิม ภูมิภาคนี้ไม่ได้เป็นภูมิภาคเดี่ยวอีกต่อไป และในสมัยกลาง นครนี้อยุ่ภายใต้การปกครองของจักรวรรดิเซลจุคและออตโตมันGeorges Roux – Ancient Iraq

พิพิธภัณฑ์โบราณคดีของอัรบีลมีชุดสะสมสิ่งประดิษฐ์ก่อนอิสลามจำนวนมาก โดยเฉพาะศิลปะเมโสโปเตเมีย และเป็นศูนย์กลางสำหรับโครงการโบราณคดีในพื้นที่นี้'Directorate Antiquities of Erbil's Guide' Brochure produced by General Directorate of Antiquities, KRG, Ministry of Tourism สภาการท่องเที่ยวอาหรับจัดให้นครนี้ได้รับสถานะเมืองหลวงการท่องเที่ยวอาหรับใน ค.ศ. 2014Erbil named 2014 Arab Tourism Capital . Retrieved 30 January 2014"Erbil: Kurdish City, Arab Capital", Rudaw. Retrieved 30 January 2014 ในเดือนกรกฎาคม ค.ศ. 2014 ป้อมปราการอัรบีลได้รับการบรรจุลงในแหล่งมรดกโลก

ศัพทมูลวิทยา
ชื่อโบราณของนครนี้ เป็นที่รู้จักกันในสมัยคลาสสิกว่า อาร์เบลา  ซึ่งสืบจากภาษาเปอร์เซียเก่าว่า Arbairā และมาจากภาษาอัสซีเรียโบราณว่า Arbailu

ประชากร
ประชากรส่วนใหญ่ในนครนี้เป็นชาวเคิร์ด และมีชนกลุ่มน้อยเป็นชาวเติร์กเมน อัสซีเรีย และอาหรับThe Kurdish Population by the Kurdish Institute of Paris, 2017 estimate.Central Statistics Agency - Home Page. Archived from the original on July 16th 2017. on the Wayback Machine website.

ภูมิอากาศ
อัรบีลมีสภาพภูมิอากาศแบบเมดิเตอร์เรเนียนที่มีฤดูร้อนที่ร้อน (การแบ่งเขตภูมิอากาศแบบเคิพเพิน Csa)
# ดินแดนเปียร์ม
ดินแดนเปียร์ม   เป็นหนึ่งหน่วยองค์ประกอบของประเทศรัสเซีย (ดินแดน) ที่เกิดขึ้นเมื่อวันที่ 1 ธันวาคม ค.ศ. 2005 จากผลประชามติในปี ค.ศ. 2004 ในการรวมแคว้นเปียร์มกับเขตปกครองตนเองโคมี-เปียร์มยัก โดยมีเมืองเปียร์มเป็นเมืองหลวง จากข้อมูลประชากรปี ค.ศ. 2010 ดินแดนเปียร์มมีประชากร 2,635,276 คน
# เรือดำน้ำยูเครนซาปอริฌเฌีย
ซาปอริฌเฌีย (ยู-01)  เป็นเรือดำน้ำดีเซลไฟฟ้าโครงการ 641 (ชั้นฟอกซ์ทรอต) และเป็นเรือดำน้ำเพียงลำเดียวของกองทัพเรือยูเครน กระทั่งถูกเข้ายึดในเดือนมีนาคม ค.ศ. 2014 โดยกองกำลังรัสเซียในช่วงการผนวกคาบสมุทรไครเมียของรัสเซีย ค.ศ. 2014 มันเคยชูหมายเลขธงชายบี-435 ของกองทัพเรือโซเวียต ซาปอริฌเฌียลำนี้ได้รับการออกแบบที่สำนักออกแบบรูบิน (เซนต์ปีเตอส์เบิร์ก)

มันถูกเข้ายึดเมื่อวันที่ 22 มีนาคม ค.ศ. 2014 (ในช่วงวิกฤตการณ์ไครเมีย ค.ศ. 2014) ท่ามกลางกัปตันเรือดำน้ำของพวกเขา กำลังพลยูเครนส่วนใหญ่ได้ออกจากเรือ ในขณะที่คนอื่น ๆ เลือกที่จะเริ่มทำงานให้แก่กองเรือทะเลดำของรัสเซียร่วมกับเรือดำน้ำ

ซาปอริฌเฌียลำนี้มีลูกเรือ 78 นาย บังคับบัญชาโดยนาวาเอก โอเลห์ ออร์ลอฟ เรือดำน้ำนี้ดำเนินการโดยหน่วยสำรอง ซึ่งยังไม่ได้กลับไปปฏิบัติหน้าที่แนวหน้าหลังจาก 'การตกแต่งใหม่' ของมัน ภายหลังจากช่วงวิกฤตการณ์ไครเมียได้เปิดเผยว่าเรือแทบจะไม่หมาะสำหรับออกทะเล และล้าสมัยเกินไปสำหรับการงานทุกประเภท

 ประวัติ 
กระดูกงูของซาปอริฌเฌีย ได้รับการวางใน ค.ศ. 1970 ที่อู่ต่อเรือแอดมิรัลตีใหม่ในเลนินกราด) ใน ค.ศ. 1970 มันได้รับการขึ้นระวางเรือเข้าสู่กองเรือภาคเหรือธงแดงโซเวียต ที่ซึ่งทำการลาดตระเวน 14 ครั้ง รวมถึงได้ไปเยี่ยมท่าเรือในประเทศคิวบา ส่วนใน ค.ศ. 1990 เรือดำน้ำได้รับการโยกย้ายไปยังกองเรือทะเลดำโซเวียต ซึ่งเข้าประจำการที่นั่นจนถึงปี ค.ศ. 1994 และใน ค.ศ. 1995 แบตเตอรี่ของเรือดำน้ำได้พังอย่างถาวรและมันก็ถูกทอดทิ้งโดยไม่เปลี่ยนใหม่

ใน ค.ศ. 1997 ไม่สามารถซ่อมเรือดำน้ำที่ไม่ได้ใช้งานได้ ฝ่ายบริหารของกองทัพเรือรัสเซียได้ส่งมอบให้แก่กองทัพเรือยูเครนในช่วงการแบ่งแยกกองเรือทะเลดำ เช่นเดียวกับเรือรบส่วนใหญ่ของประเทศ มันได้รับการเปลี่ยนชื่อตามเมืองหนึ่งในยูเครน – ซาปอริฌเฌีย ชุมชนของเมืองเริ่มให้การสนับสนุนเรือ โดยเฉพาะอย่างยิ่งความต้องการที่พักของลูกเรือ แต่ใน ค.ศ. 2003 รัฐบาลยูเครนสามารถซื้อแบตเตอรี่ใหม่ในต่างประเทศ และทำให้การอยู่รอดของซาปอริฌเฌียเป็นจริง อย่างไรก็ตาม มันได้รับการส่งไปซ่อมแซมในเซวัสโตปอลทันที

ใน ค.ศ. 2005 ซาปอริฌเฌียได้รับการพิจารณาให้เข้าร่วมการฝึกร่วมใน ค.ศ. 2006 ที่ดำเนินการโดยกองทัพเรือยูเครนและกองทัพเรืออิตาลี แต่การเสร็จสิ้นของการซ่อมแซมเรือได้ถูกเลื่อนออกไป โดยซาปอริฌเฌียอยู่ในระหว่างการซ่อมแซมเป็นเวลานานหลายปี และเป็นยูนิตทหารที่ไม่ได้ใช้งานตามที่อนาโตลี ฮรีตเซนโก ผู้เป็นรัฐมนตรีว่าการกระทรวงกลาโหมได้กล่าวในเดือนเมษายน ค.ศ. 2006 กระทั่งในเดือนมกราคม ค.ศ. 2007 ฮรีตเซนโก (รัฐมนตรีว่าการกระทรวงกลาโหม) ได้ระบุว่ายูเครนตั้งใจที่จะขายซาปอริฌเฌีย
# หมู่เกาะควีนเอลิซาเบท
หมู่เกาะควีนเอลิซาเบท  เดิมชื่อ หมู่เกาะแพร์รี (Parry Islands  หรือ Parry Archipelago) เป็นหมู่เกาะทางทิศเหนือสุดของกลุ่มเกาะอาร์กติกแคนาดาของประเทศแคนาดา อยูู่คั่นกลางระหว่างนูนาวุตและนอร์ทเวสต์เทร์ริทอรีส์ หมู่เกาะควีนเอลิซาเบทถือว่ามีพื้นที่ธารน้ำแข็งและครอบน้ำแข็งเป็นร้อยละ 14 ของโลก

หมู่เกาะมีพื้นที่รวม 419,061 ตารางกิโลเมตร ตั้งชื่อตามพระนามสมเด็จพระราชินีนาถเอลิซาเบธที่ 2 แห่งสหราชอาณาจักรเมื่อครั้งพิธีราชาภิเษกเป็นราชินีแห่งแคนาดาในปี ค.ศ. 1953
# ดินแดนสตัฟโรปอล
ดินแดนสตัฟโรปอล  เป็นหนึ่งในหน่วยองค์ประกอบของประเทศรัสเซีย (ดินแดน) ในเขตสหพันธ์คอเคซัสเหนือ มีประชากร 2,786,281 คน (ค.ศ. 2010) มีเมืองสตัฟโรปอลเป็นเมืองใหญ่ที่สุดและเป็นเมืองหลวงของดินแดน เป็นหนึ่งในหน่วยองค์ประกอบของประเทศรัสเซียที่มีกลุ่มชาติพันธ์หลากหลายที่สุด มีราว 33 กลุ่มที่มีประชากรมากกว่า 2,000 คน
# แม่น้ำคูบัน
แม่น้ำคูบัน  (Circassian: Псыжъ, Psyẑ  or Псыжь, Psyź ; , Q̇vbina ; คาราไช-บัลคาร์: Къобан, Qoban; Nogai: Кобан, Qoban) เป็นแม่น้ำบริเวณภูมิภาคคอเคซัสตะวันออกเฉียงเหนือ ของประเทศรัสเซียทางฝั่งทวีปยุโรป ส่วนใหญ่ไหลผ่านดินแดนครัสโนดาร์ด้วยความยาว  และยังไหลผ่านสาธารณรัฐคาราไช-เชียร์เคสส์ ดินแดนสตัฟโรปอล และสาธารณรัฐอะดีเกยา

แม่น้ำคูบันมีความยาว  ไหลจากที่เหนือไปยังตะวันตก โดยมีต้นน้ำอยู่ใกล้ยอดเขาเอลบรุสของเทือกเขาคอเคซัส แล้วไหลลงอ่าวเตมรืยยัค ทะเลอะซอฟ สามารถเดินเรือได้ถึงเมืองครัสโนดาร์

คูบัน
# เกาะอักเซลไฮเบิร์ก
เกาะอักเซลไฮเบิร์ก (Inuktitut: ᐅᒥᖕᒪᑦ ᓄᓈᑦ, Umingmat Nunaat) เป็นเกาะในนูนาวุต ประเทศแคนาดา อยู่ในมหาสมุทรอาร์กติก เป็นเกาะที่ใหญ่เป็นอันดับ 32 ของโลก และใหญ่เป็นอันดับ 7 ของแคนาดา มีพื้นที่  เกาะตั้งชื่อตาม อักเซล ไฮเบิร์ก

เกาะเป็นส่วนหนึ่งของกลุ่มเกาะอาร์กติกแคนาดา และหมู่เกาะสเฟอร์ดรัป (Sverdrup Islands)  และหมู่เกาะควีนเอลิซาเบท เกาะเป็นที่รู้จักจากการมีป่าฟอสซิลที่เก่าแก่ถึงสมัยอีโอซีน
# ทะเลอามันด์เซน
thumb|ภูเขาน้ำแข็งในทะเลอามันด์เซน

ทะเลอามันด์เซน  คือทะเลที่เป็นส่วนหนึ่งของมหาสมุทรใต้ นอกฝั่งแมรีเบิร์ดแลนด์ ทวีปแอนตาร์กติกาฝั่งตะวันตก อยู่ระหว่างแหลมฟลายอิงฟิช (ปลายทิศตะวันตกเฉียงเหนือของเกาะเทิร์สตัน) ทางทิศตะวันออก กับแหลมดาร์ตทางทิศตะวันตก โดยแหลมฟลายอิงฟิชเป็นตัวกำหนดขอบเขตทะเลอามันด์เซนกับทะเลเบลลิงเชาเซน (Bellingshausen Sea)
# ครัสโนดาร์
ครัสโนดาร์  เป็นนครและเมืองหลวงของดินแดนครัสโนดาร์ ประเทศรัสเซีย ตั้งอยู่ริมฝั่งแม่น้ำคูบัน อยู่ห่างจากโนโวรอสซีสค์เมืองท่าริมฝั่งทะเลดำทางทิศตะวันออกเฉียงเหนือ  จากการสำรวจสำมะโนประชากรปี 2010 เมืองมีประชากร 774,234 คน และจากข้อมูลเดือนกันยายน 2018 มีประชากร 1,000,007 คน เป็นเมืองมีประชากรมากเป็นอันดับ 16 ของประเทศรัสเซียКраснодар официально признан городом-миллионником

เดิมรู้จักในชื่อ เยกาเตรีโนดาร์ (Yekaterinodar) ใช้ชื่อนี้จนถึงวันที่ 7 ธันวาคม ค.ศ. 1920
# กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร หญิงคู่
การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร หญิงคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 28 กรกฎาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 6 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก 

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

วันที่เวลารอบTuesday, 28 July 202015:00Final

 ผลการแข่งขัน 

อันดับนักกีฬาประเทศชนะเลิศDive 1Dive 2Dive 3Dive 4Dive 5Dive 6คะแนน  To be named         To be named         To be named         To be named         To be determined 2020 FINA World Cup        To be determined 2020 FINA World Cup        To be determined 2020 FINA World Cup        To be determined 2020 FINA World Cup
# กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร ชายคู่
การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร ชายคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 27 กรกฎาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 6 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก 

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

วันที่เวลารอบMonday, 27 July 202015:00Final

 ผลการแข่งขัน 

อันดับนักกีฬาประเทศชนะเลิศDive 1Dive 2Dive 3Dive 4Dive 5Dive 6คะแนน  To be named          To be named          To be named          To be named          To be determined 2020 FINA World Cup         To be determined 2020 FINA World Cup         To be determined 2020 FINA World Cup         To be determined 2020 FINA World Cup
# การประกาศสงครามต่อเยอรมนีของสหราชอาณาจักร (ค.ศ. 1939)
สหราชอาณาจักรประกาศสงครามต่อเยอรมนี  ในวันที่ 3 กันยายน พ.ศ. 2482 สองวันภายหลังจากเยอรมันรุกรานโปแลนด์ ฝรั่งเศสยังได้ประกาศสงครามต่อเยอรมนีในวันเดียวกัน

สถานะของสงครามได้ประกาศต่อสาธารณชนชาวบริติชผ่านทางวิทยุกระจายเสียง เวลา 11.00 น. โดยนายกรัฐมนตรีเนวิล เชมเบอร์ลิน

 หลังการประกาศสงคราม
# มาร์โกส โยเรนเต
มาร์โกส โยเรนเต โมเรโน (เกิดวันที่ 30 มกราคม ค.ศ. 1995) เป็นนักฟุตบอลชาวสเปน ปัจจุบันเล่นในตำแหน่งแบ็กขวาให้กับอัตเลติโกมาดริด สโมสรในลาลิกา และทีมชาติสเปน

 เกียรติประวัติ 
เรอัลมาดริด
 ยูฟ่าแชมเปียนส์ลีก: 2017–18
 ยูฟ่าซูเปอร์คัพ: 2017
 ฟุตบอลชิงแชมป์สโมสรโลก: 2017, 2018
อัตเลติโกมาดริด
ลาลิกา: 2020–21
สเปน อายุไม่เกิน 21 ปี
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี รองชนะเลิศ: 2017
# ฮวัง ฮี-ชัน
ฮวัง ฮี-ชัน (เกิด 26 กุมภาพันธ์ ค.ศ. 1996) เป็นนักฟุตบอลชาวเกาหลีใต้ ปัจจุบันเล่นในตำแหน่งกองหน้าให้แก่วุลเวอร์แฮมป์ตันวอนเดอเรอส์ สโมสรในพรีเมียร์ลีก และทีมชาติเกาหลีใต้

 สถิติอาชีพ 
 ทีมชาติ 

ทีมชาติปีลงเล่นประตูเกาหลีใต้20163020176120181212019112ทั้งหมด324

 ประตูในนามทีมชาติ 
อ้างอิง

 ลำดับ  วันที่  สนาม  คู่แข่ง  ประตู  ผล  รายการแข่งขัน 1.  13 มิถุนายน 2017  สนามกีฬาญาซิม บิน ฮะมัด, โดฮา, กาตาร์    2–2  2–3  ฟุตบอลโลก 2018 รอบคัดเลือก 2.  27 มีนาคม 2018  สนามกีฬาชล็อนสก์, คอชุฟ, โปแลนด์    2–2  2–3  กระชับมิตร 3.  22 มกราคม 2019  สนามกีฬารอชิด, ดูไบ, สหรัฐอาหรับเอมิเรตส์    1–0  2–1   เอเชียนคัพ 2019 4.  10 ตุลาคม 2019  สนามกีฬาฮวาซ็อง, ฮวาซ็อง, เกาหลีใต้    3–0  8–0  ฟุตบอลโลก 2022 รอบคัดเลือก

 เกียรติประวัติ 
เร็ดบุลซัลทซ์บวร์ค
 ออสเตรียนบุนเดสลีกา: 2015–16, 2016–17, 2017–18
 ออสเตรียนคัพ: 2015–16, 2016–17

เกาหลีใต้ U23
 เอเชียนเกมส์: 2018
 ฟุตบอลเอเชียเยาวชนอายุไม่เกิน 23 ปี รองชนะเลิศ: 2016

รางวัลส่วนตัว
 ผู้ทำประตูสูงสุดในฟุตบอลเอเชียเยาวชนอายุไม่เกิน 16 ปี: 2012
# ชาลส์ สก็อต เชอร์ริงตัน
เซอร์ ชาลส์ สก็อต เชอร์ริงตัน (, 27 พฤศจิกายน ค.ศ. 1857 – 4 มีนาคม ค.ศ. 1952) เป็นนักสรีรวิทยา นักประสาทวิทยา และพยาธิแพทย์ชาวอังกฤษ เป็นผู้พิสูจน์ว่ารีเฟล็กซ์เป็นกระบวนการที่เกิดร่วมกันของเซลล์ประสาทหลายเซลล์ และอธิบายการจัดระเบียบการส่งกระแสประสาท เพื่อให้เกิดการหดเกร็ง-คลายกล้ามเนื้อที่เป็นคู่ปฏิปักษ์ (Reciprocal innervation) จากผลงานนี้ ทำให้เชอร์ริงตันได้รับรางวัลโนเบลสาขาสรีรวิทยาหรือการแพทย์ ร่วมกับเอดการ์ แอเดรียนในปี ค.ศ. 1932

ชีวประวัติอย่างเป็นทางการระบุว่าชาลส์ สก็อต เชอร์ริงตันเกิดที่เมืองอิสลิงตันในปี ค.ศ. 1857 เป็นบุตรของเจมส์ นอร์ตัน เชอร์ริงตันกับแอนน์ เธอร์เทล บิดาของเขาเสียชีวิตก่อนเขาจะเกิด ทำให้เชอร์ริงตันเติบโตมากับเคเล็บ โรส ผู้ผลักดันให้เขาเรียนด้านการแพทย์ เชอร์ริงตันเรียนที่โรงเรียนอิปสวิชและราชวิทยาลัยศัลยแพทย์แห่งอังกฤษ ก่อนจะเรียนต่อที่วิทยาลัยฟิตซ์วิลเลียมของมหาวิทยาลัยเคมบริดจ์ จากนั้นเขามีโอกาสทำงานในหลายเมืองของยุโรป เช่น สทราซบูร์ โตเลโด และเบอร์ลิน ระหว่างค.ศ. 1891–1895 เชอร์ริงตันทำงานที่สถาบันบราวน์เพื่อการวิจัยสรีรวิทยาและพยาธิวิทยาขั้นสูงของมหาวิทยาลัยลอนดอน และมหาวิทยาลัยลิเวอร์พูล ก่อนจะดำรงตำแหน่งศาสตราจารย์เวย์นฟลีตด้านสรีรวิทยาของมหาวิทยาลัยออกซฟอร์ด เขาดำรงตำแหน่งนี้จนเกษียณในปี ค.ศ. 1936 ด้านชีวิตส่วนตัว เชอร์ริงตันแต่งงานกับเอเทล แมรี ไรต์ในปี ค.ศ. 1891 ทั้งคู่มีบุตรด้วยกัน 1 คน เชอร์ริงตันเสียชีวิตจากภาวะหัวใจวายเฉียบพลันที่เมืองอีสต์บอร์นในปี ค.ศ. 1952

เชอร์ริงตันมีผลงานที่สำคัญคือการค้นพบว่ารีเฟล็กซ์เกิดจากการทำงานแบบเชื่อมโยงกันของหลายเซลล์ประสาท โดยอิงจากหลัก reciprocal innervation หรือการหดเกร็งของกล้ามเนื้อหนึ่ง จะส่งผลให้กล้ามเนื้อที่เป็นคู่ตรงข้ามคลายตัวเพื่อให้กล้ามเนื้อทำงานได้อย่างมีประสิทธิภาพ ลบล้างความเชื่อเดิมที่ว่ารีเฟล็กซ์เป็นกระบวนการที่เกิดขึ้นเดี่ยว ๆ ในวงรีเฟล็กซ์ นอกจากนี้เชอร์ริงตันยังเป็นผู้ริเริ่มใช้ศัพท์จุดประสานประสาท (synapse) เพื่ออธิบายโครงสร้างที่ใช้ส่งผ่านสารสื่อประสาทและกระแสไฟฟ้าระหว่างเซลล์ประสาท
# กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร บุคคลชาย
การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร ชาย เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 7-8 สิงหาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 27 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก 

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

วันที่เวลารอบFriday, 7 August 202015:00PreliminarySaturday, 8 August 202010:0015:00SemifinalFinal

 ผลการแข่งขัน 

อันดับนักกีฬาประเทศพรีลิมรองชนะเลิศคะแนนอันดับคะแนนอันดับDive 1Dive 2Dive 3Dive 4Dive 5Dive 6คะแนน  To be named              To be named              To be named              To be named              To be named              To be named              To be named              To be named              To be named              To be named              To be named              To be named              To be named              To be named              To be named              To be named              To be named              To be determined 2020 FINA World Cup
# ทะเลอาราฟูรา
ทะเลอาราฟูรา  เป็นทะเลทางทิศตะวันตกของมหาสมุทรแปซิฟิก ตั้งอยู่บริเวณไหล่ทวีประหว่างออสเตรเลียกับเกาะนิวกินี

ทะเลอาราฟูรามีเขตแดนติดกับช่องแคบทอร์เรสจนถึงทะเลคอรัลทางทิศตะวันออก ติดกับอ่าวคาร์เพนแทเรียทางทิศใต้ ติดกับทะเลติมอร์ทางทิศตะวันตก และติดกับทะเลบันดาและทะเลเซรัมทางทิศตะวันตกเฉียงเหนือ ทะเลมีความยาว 1,290 กิโลเมตร กว้าง 560 กิโลเมตร ความลึกโดยทั่วไปอยู่ที่ 50–80 เมตร โดยความลึกค่อย ๆ เพิ่มขึ้นทางทิศตะวันตก
# ช่องแคบทอร์เรส
ช่องแคบทอร์เรส  เป็นช่องแคบอยู่ระหว่างประเทศออสเตรเลีย และเกาะนิวกินีในเมลานีเซีย ส่วนที่แคบสุดมีความกว้าง 150 กิโลเมตร ทางทิศใต้ของช่องแคบอยู่บริเวณคาบสมุทรเคปยอร์ก ส่วนเหนือสุดของแผ่นดินใหญ่ออสเตรเลีย ทางทิศเหนือของช่องแคบ คือ จังหวัดตะวันตก ของประเทศปาปัวนิวกินี ชื่อของช่องแคบตั้งตามชื่อของลูอิส บัซ เด โตร์เรส นักสำรวจที่เดินทางผ่านช่องแคบนี้เมื่อปี ค.ศ. 1606
# การระบาดทั่วของโควิด-19 ในประเทศลาว
การระบาดทั่วของไวรัสโคโรนา พ.ศ. 2562–2563 ได้รับการยืนยันว่าเริ่มต้นขึ้นที่ประเทศลาวเมื่อวันที่ 24 มีนาคม พ.ศ. 2563

 ภูมิหลัง 
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนในเมืองอู่ฮั่น มณฑลหูเป่ย์ ประเทศจีน ซึ่งรายงานต่อองค์การอนามัยโลกในวันที่ 31 ธันวาคม พ.ศ. 2562

อัตราป่วยตายของผู้ป่วยสำหรับโควิด-19 นั้นต่ำกว่าโรคซาร์ส พ.ศ. 2546 มาก แต่การแพร่เชื้อมีความหมายมากกว่า ด้วยจำนวนผู้เสียชีวิตที่มีนัยสำคัญ

 เส้นเวลา 
 มีนาคม 
เมื่อวันที่ 24 มีนาคม ทางการลาวยืนยันพบผู้ติดเชื้อโควิด-19 เป็นกรณีแรก เป็นจำนวนสองราย แบ่งเป็นชายอายุ 28 ปี และหญิงอายุ 36 ปี ถือว่าเป็นประเทศสุดท้ายในเอเชียตะวันออกเฉียงใต้ที่พบผู้ติดเชื้อเป็นจากโรคติดเชื้อโคโรนาไวรัส 2019 

วันที่ 26 มีนาคม เวียงจันทน์ไทมส์ หนังสือพิมพ์รายวันประเทศลาว ได้ยืนยันว่าพบผู้ติดเชื้อเป็นรายที่สาม
และยังกล่าวต่ออีกว่าทางการจีนได้ส่งอุปกรณ์ทางการแพทย์เข้าช่วยเหลือ เพื่อสู้กับโรคติดเชื้อโคโรนาไวรัส 2019 ลาวโพสต์ ได้รายงานว่า สถานที่ราชการในประเทศลาว มีการควบคุมอย่างเข้มงวด มีเจ้าหน้าที่ตรวจวัดอุณหภูมิทุกสถานที่ โดยในสังคมออนไลน์ได้มีการเชิญชวนให้แฮชแท็กว่า #ฮักคอบคัวให้อยู่แต่เฮือน (รักครอบครัวให้อยู่แต่บ้าน)

วันที่ 27 มีนาคม มีผู้ติดเชื้อรวม 3 ราย ซึ่งมีชายสองรายมาจากหลวงพระบาง และอีกหนึ่งมาจากเวียงจันทน์ ในวันเดียวกัน ทางการเวียดนามได้มอบเงินให่ 1 แสนดอลลาร์สหรัฐ และเตรียมพร้อมแพทย์ 60,000 รายพร้อมเข้าช่วยเหลือhttps://vietnaminsider.vn/vietnam-to-provide-laos-and-cambodia-with-medical-equipment-worth-100000-each/

 สถิติ
# ช่องแคบเดวิส
ช่องแคบเดวิส  เป็นช่องแคบทางทิศเหนือของทะเลแลบราดอร์ อยู่ทางทิศตะวันตกของเกาะกรีนแลนด์และเกาะแบฟฟิน ในนูนาวุตของประเทศแคนาดา ทางทิศเหนือของช่องแคบคืออ่าวแบฟฟิน ช่องแคบตั้งชื่อตามนักสำรวจชาวอังกฤษ จอห์น เดวิส (ค.ศ. 1550–1605) ที่เดินทางมาบริเวณนี้เพื่อหาเส้นทางผ่านทิศตะวันตกเฉียงเหนือ ในช่วงคริสต์ทศวรรษ 1650 เป็นบริเวณล่าวาฬ
# การระบาดทั่วของโควิด-19 ในประเทศมาดากัสการ์
การระบาดทั่วของโควิด-19 ในประเทศมาดากัสการ์ ได้รับการยืนยันว่าได้ไปถึงประเทศมาดากัสการ์ในเดือนมีนาคม ค.ศ. 2020

 มาตรการ 
มาตรการล็อกดาวน์ถูกนำมาใช้อย่างน้อยสองเมือง รัฐบาลประกาศว่าทุกเที่ยวบินจะถูกระงับเป็นเวลา 30 วันตั้งแต่วันที่ 24 มีนาคม

อันเนื่องมาจากวิกฤต การขาดแคลนนักท่องเที่ยวต่างชาติทำให้เกิดปัญหากับอุตสาหกรรมการท่องเที่ยว เหมืองอัมบาโตวีหยุดปฏิบัติการชั่วคราว ธนาคารกลางของมาดากัสการ์อัดฉีดหลายแสนล้านอาริอารีเข้าสู่ระบบธนาคารเพื่อบรรเทาความเสียหายทางเศรษฐกิจที่เกิดจากโรคติดเชื้อโคโรนาไวรัส 2019

 เส้นเวลา 
เมื่อวันที่ 20 มีนาคม มีสามเคสแรกที่ได้รับการยืนยันในประเทศมาดากัสการ์ ซึ่งทุกคนเป็นผู้หญิง
# ภาษาถิ่นโมนาโก
ภาษาถิ่นโมนาโก (, ;) เป็นวิธภาษาหนึ่งของภาษาลีกูเรียซึ่งเป็นภาษาในกลุ่มแกลโล-อิตาลิก ใช้พูดในประเทศโมนาโก ซึ่งตั้งอยู่ใกล้กับประเทศฝรั่งเศสและประเทศอิตาลี

thumb|left|ป้ายจราจรภาษาฝรั่งเศสและภาษาถิ่นโมนาโกในมอนาโก-วีล
ปัจจุบันมีการสอนภาษาถิ่นโมนาโกอย่างเป็นทางการตามโรงเรียนต่าง ๆ ในประเทศโมนาโก ทว่ามีประชากรท้องถิ่นพูดภาษานี้ได้เพียงไม่กี่คน ในย่านมอนาโก-วีลมีการติดป้ายจราจรเป็นภาษาฝรั่งเศสและภาษาถิ่นโมนาโก

ภาษาถิ่นโมนาโกคล้ายกับภาษาลีกูเรียถิ่นเจนัวและต่างจากภาษาอุตซิตาถิ่นม็องตง ในอดีตแถบเมืองนิสก่อนถูกผนวกเข้ากับฝรั่งเศสเมื่อ ค.ศ. 1860 พูดภาษาถิ่นนิสซึ่งใกล้เคียงกับภาษาถิ่นโมนาโก ช่วงที่โมนาโกตกเป็นรัฐในอารักขาของอาณาจักรซาร์ดิเนีย-พีดมอนต์ ช่วงปี ค.ศ. 1814–1861 ได้อิทธิพลจากภาษาอิตาลีHistory of Monaco
# ฌิลินา
ฌิลินา (, ; ,  หรือ ; , ; ,) เป็นนครทางทิศตะวันออกเฉียงเหนือของประเทศสโลวาเกีย อยู่ห่างจากเมืองหลวงของประเทศ กรุงบราติสลาวาราว  เมืองตั้งอยู่ใกล้ชายแดนประเทศเช็กเกียและโปแลนด์ เป็นเมืองใหญ่อันดับ 4 ของประเทศ มีประชากรราว 80,000 คน เป็นศูนย์กลางอุตสาหกรรมที่สำคัญ ตั้งอยู่ริมแม่น้ำวาก
# สำนักวิชาสาธารณสุขศาสตร์ มหาวิทยาลัยเทคโนโลยีสุรนารี
สำนักวิชาสาธารณสุขศาสตร์ มหาวิทยาลัยเทคโนโลยีสุรนารี เป็นหน่วยงานของรัฐระดับคณะวิชาสังกัดมหาวิทยาลัยเทคโนโลยีสุรนารี ทำการเรียนการสอนด้านการสาธารณสุข ตั้งอยู่ภายในมหาวิทยาลัยเทคโนโลยีสุรนารี จังหวัดนครราชสีมา

 ประวัติ 
มหาวิทยาลัยเทคโนโลยีสุรนารี โดยสำนักวิชาแพทยศาสตร์ในขณะนั้นได้พัฒนาหลักสูตรระดับปริญญาตรีที่เกี่ยวข้องกับกลุ่มสาขาวิชาสาธารณสุขศาสตร์ คือ หลักสูตรวิทยาศาสตรบัณฑิต สาขาวิชาอนามัยสิ่งแวดล้อม และ สาขาวิชาอาชีวอนามัยและความปลอดภัย ขึ้นในปี พ.ศ. 2541  

วันที่ 25 พฤศจิกายน พ.ศ. 2541 สภาวิชาการในการประชุมครั้งที่ 8/2541 ได้มีมติให้ความเห็นชอบการเปิดหลักสูตรวิทยาศาสตรบัณฑิต สาขาวิชาอนามัยสิ่งแวดล้อม และสาขาวิชาอาชีวอนามัยและความปลอดภัย (หลักสูตรใหม่ พ.ศ. 2541) และเริ่มเปิดการเรียน การสอนตั้งแต่ปีการศึกษา 2542 เป็นต้นมา

ในระยะเริ่มแรกทั้งสองหลักสูตรดำเนินการอยู่ภายใต้โครงสร้างการบริหารงานของสำนักวิชาแพทยศาสตร์ และได้ทำการปรับปรุงหลักสูตรทั้งสองหลักสูตรในปี พ.ศ. 2546 พ.ศ. 2554 และ พ.ศ. 2559 ตามกรอบมาตรฐานคุณวุฒิระดับอุดมศึกษา (มคอ.) และในปีการศึกษา 2554 สาขาวิชาอนามัยสิ่งแวดล้อม ได้เปิดหลักสูตรระดับบัณฑิตศึกษา จำนวน 1 หลักสูตร ได้แก่ หลักสูตรวิทยาศาสตรมหาบัณฑิต (สาขาวิชามลพิษสิ่งแวดล้อมและความปลอดภัย)

ดังนั้น เพื่อให้การผลิตบัณฑิตทางด้านสาธารณสุขศาสตร์มีความเป็นอัตลักษณ์ทางวิชาชีพและมีโอกาสในการพัฒนาที่มีบริบทการเรียนการสอนที่แตกต่างจากหลักสูตรแพทยศาสตร์ รวมทั้งรองรับการเปิดหลักสูตรในสายงานสาธารณสุขศาสตร์ในอนาคต กลุ่มสาขาวิชาสาธารณสุขศาสตร์ สำนักวิชาแพทยศาสตร์ มหาวิทยาลัยเทคโนโลยีสุรนารี จึงเสนอให้มีการจัดตั้งสำนักวิชาสาธารณสุขศาสตร์ (Institute of Public Health) ขึ้นเป็นหน่วยงานหนึ่งในโครงสร้างการแบ่งส่วนงานของมหาวิทยาลัย และดำเนินการวิจัยสถาบันเพื่อกำหนดทิศทางที่ชัดเจนในการพัฒนาและจัดตั้งสำนักวิชาใหม่ต่อไป

 หลักสูตรที่เปิดสอน 
 สาขาวิชาที่เปิดสอนในสำนักวิชาสาธารณสุขศาสตร์  สาขาวิชา  ระดับปริญญาตรี  ระดับปริญญาโท  ระดับปริญญาเอก1. สาขาวิชาอาชีวอนามัยและความปลอดภัยB.Sc. (Occupational Health and Safety) - -2. สาขาวิชาอนามัยสิ่งแวดล้อมB.Sc. (Environmental Health) - -3. สาขาวิชาโภชนวิทยาและการกำหนดอาหารB.Sc. (Nutrition and Dietetics) - -4. สาขาวิชามลพิษสิ่งแวดล้อมและความปลอดภัย -M.Sc. (Environmental Pollution and Safety) -
# ฌอร์ฌ เกลม็องโซ
ฌอร์ฌ แบ็งฌาแม็ง เกลม็องโซ  เป็นนักการเมืองฝรั่งเศสและนายกรัฐมนตรีฝรั่งเศสระหว่างสงครามโลกครั้งที่หนึ่ง

ฌอร์ฌ เกลม็องโซ เป็นหนึ่งในผู้นำของสี่ "มหาอำนาจ" ของฝ่ายสัมพันธมิตรในสงครามโลกครั้งที่หนึ่ง ซึ่งประกอบไปด้วยนายกรัฐมนตรีเดวิด ลอยด์ จอร์จ แห่งสหราชอาณาจักร นายกรัฐมนตรีวิตโตรีโอ เอมานูเอเล ออร์ลันโด แห่งอิตาลี และประธานาธิบดีวูดโรว์ วิลสัน แห่งสหรัฐ
# ปาทริส ตาลง
ปาทริส กีโยม อาตานาซ ตาลง  เป็นนักธุรกิจและนักการเมืองชาวเบนินซึ่งดำรงตำแหน่งประธานาธิบดีเบนินตั้งแต่วันที่ 6 เมษายน พ.ศ. 2559
# สหพันธรัฐกาลีมันตันตะวันออกเฉียงใต้
สหพันธรัฐกาลีมันตันตะวันออกเฉียงใต้  เป็นเขตปกครองตนเองในบริเวณภาคตะวันออกเฉียงใต้ในเกาะบอร์เนียวของประเทศอินโดนีเซียที่ก่อตั้งโดยเนเธอร์แลนด์ในปีค.ศ. 1948 โดยเป็นส่วนหนึ่งของการฟื้นฟูอาณานิคมของหมู่เกาะอินเดียตะวันออกของเนเธอร์แลนด์ มันได้กลายเป็นได้กลายเป็นรัฐสหพันธ์ของสหรัฐอินโดนีเซียในปีค.ศ. 1949. ตัวสหพันธรัฐถูกยุบลงในวันที่ 18 เมษายน ค.ศ. 1950 และรวมกับดายักใหญ่และแคว้นบันจัรให้กลายเป็นส่วนหนึ่งของจังหวัดกาลีมันตันใต้

ดูเพิ่ม
ประวัติศาสตร์อินโดนีเซีย
การปฏิวัติแห่งชาติอินโดนีเซีย
แคว้นในอินโดนีเซีย
# ฮัน ควัง-ซ็อง
ฮัน ควัง-ซ็อง (ฮันกึล: 한광성, ฮันจา: ; เกิดวันที่ 11 กันยายน ค.ศ. 1998) เป็นนักฟุตบอลชาวเกาหลีเหนือ ล่าสุดเล่นในตำแหน่งกองหน้าให้กับสโมสร Al-Duhail ในกาตาร์ และทีมชาติเกาหลีเหนือ เขามีจุดเด่นในด้านการถนัดทั้งสองเท้า การเลี้ยงลูกบอล และการทำประตู

ฮันเคยเล่นให้กับยูเวนตุสรุ่นอายุไม่เกิน 23 ปี ในฤดูกาล 2019–2020 โดยยืมตัวจากคัลยารี เขาได้ลงเล่นให้กับสโมสร 20 นัด และยิงหนึ่งประตู

 สถิติอาชีพ 
 ทีมชาติ 

 ทีมชาติเกาหลีเหนือปีลงเล่นประตู201720201810201971ทั้งหมด101

 ประตูในนามทีมชาติ 
อ้างอิง
 ลำดับ วันที่สนามคู่แข่งประตูผลรายการแข่บขัน 1  14 พฤศจิกายน 2019  Köpetdag Stadium, Ashgabat, Turkmenistan    1–3  1–3  ฟุตบอลโลก 2022 รอบคัดเลือก